b'\n_START_ARTICLE_\nPolhov Gradec\n_START_SECTION_\nZgodovina\n_START_PARAGRAPH_\nKraj ima bogato kulturno dedi\xc5\xa1\xc4\x8dino in zanimivo hribovito okolico s \xc5\xa1tevilnimi cerkvami po pobo\xc4\x8djih. Prvi dokazi o poselitvi segajo v staro \xc5\xbeelezno dobo. O poselitvi v rimski dobi pri\xc4\x8dajo izkopanine pode\xc5\xbeelske vile rimskega bogata\xc5\xa1a, ki jih hrani Narodni muzej Slovenije, nekaj malega pa tudi krajevni muzej v Polhograjski gra\xc5\xa1\xc4\x8dini. Rimska postojanka se je po Valvazorju imenovala Ad Nonum. V \xc4\x8dasu velikih preseljevanj (5.\xe2\x80\x936. stoletje n. \xc5\xa1.) so se v kraju naselili Slovani.\n_START_SECTION_\nStari grad\n_START_PARAGRAPH_\nSredi vasi na vzpetini, ki jo danes poznamo kot Stari grad ali Kalvarija, so postavili gradi\xc5\xa1\xc4\x8de, ki je botrovalo prvotnemu imenu kraja \xe2\x80\x93 Gradec. Po mnenju nekaterih zgodovinarjev, naj bi iz tega naselja kmalu (\xc5\xbee v 8. stol. n.\xc5\xa1) zrasel stari srednjeve\xc5\xa1ki grad, v katerem so gospodje Polhograjski gospodovali do za\xc4\x8detka 16. stoletja. Leta 1511 je grad mo\xc4\x8dno po\xc5\xa1kodoval potres, tri leta kasneje 1514 so ga dokon\xc4\x8dno uni\xc4\x8dili kme\xc4\x8dki uporniki. Po izro\xc4\x8dilu so bili ostanki uporabljeni za gradnjo cerkve sv. Petra v Dvoru. Gospostvo se je z vrha preselilo v za to pove\xc4\x8dani \xc5\xbee v 14 . stoletju prvi\xc4\x8d omenjeni spodnji grad danes imenovan Polhograjska gra\xc5\xa1\xc4\x8dina._NEWLINE_V \xc5\xa1tevilnih sakralnih objektih je ohranjenih veliko srednjeve\xc5\xa1kih fresk, kipov iz obdobja pozne gotike in grajske opreme.\n_START_SECTION_\nPolhograjska gra\xc5\xa1\xc4\x8dina\n_START_PARAGRAPH_\nVelika zanimivost v kraju je tudi grajski kompleks, grad je bil dograjen po potresu v 16. stoletju, danes pa je prenovljen in so v njem muzej Po\xc5\xa1te in telekomunikacij, krajevni muzej, poro\xc4\x8dna dvorana. Posebna zanimivost gra\xc5\xa1\xc4\x8dine je pred kratkim obnovljena grajska kapela z bogato \xc5\xa1tukaturo. Grajsko dvori\xc5\xa1\xc4\x8de krasi zelo lep Neptunov vodnjak z vklesano letnico 1696 (letnica ne ka\xc5\xbee njegovega nastanka), na njem je tudi Grb Polhograjskih baronov (Billichgr\xc3\xa4tz), okoli so postavljeni \xc5\xa1tirje stebri z nimfami in \xc5\xa1tevilnimi ornamenti. Grad obdaja star grajski park z znamenito veliko staro lipo.\n_START_SECTION_\nTr\xc5\xa1ke hi\xc5\xa1e\n_START_PARAGRAPH_\nV naselju se je ohranilo tudi ve\xc4\x8d starih hi\xc5\xa1.\n_START_SECTION_\nPolhograjska gora\n_START_PARAGRAPH_\nLeta 1857 so takratnemu grofu in strastnemu zbiratelju rastlin prinesli redko ro\xc5\xbeo, katera je pre\xc5\xbeivela ledeno dobo in grof Blagaj jo je prijavil v register rastlin, kjer je po njem dobila tudi ime Blagajev vol\xc4\x8din (znanstveno ime Daphne blagayana). Leta 1858 si je to ro\xc5\xbeo pri\xc5\xa1el pogledat sa\xc5\xa1ki kralj Friderik Avgust II., ob tej prilo\xc5\xbenosti je dal grof Blagaj postaviti pod vzno\xc5\xbeje gore obelisk, spomenik tej \xc2\xbbkraljevi ro\xc5\xbei\xc2\xab.\n_START_SECTION_\nIzhodi\xc5\xa1\xc4\x8da za izlete\n_START_PARAGRAPH_\nIz naselja vodijo planinske poti v hribovsko okolico na vrhove Pasjo ravan (1029 mnm.), Polhograjsko goro (tudi Sv. Lovrenc, 842 mnm.), To\xc5\xa1\xc4\x8d (1021 mnm.), Grmado (898 mnm.) in nekatere ni\xc5\xbeje vrhove.\n_START_SECTION_\nOkoli\xc5\xa1ki kraji\n_START_PARAGRAPH_\nOkoli Polhovega Gradca je raztresenih nekaj manj\xc5\xa1ih naselij kot so: Bri\xc5\xa1e, Setnik, Setnica, Selo, Log, Babna gora, Dvor, Podreber, Pristava.'